  Анжелика Тихонова корреспондент Эгра ёрос нырысетӥ инты басьтӥз Якшур-Бӧдьяын ортчем спортъя 23-тӥ элькун тол гурт шудонъёсын. Со сярысь ивортэ Удмуртиысь Спортъя дасяськон центрлэн пресс-службаез. Кыкетӥ луиз «тужгес кужмо» командаос пӧлын Дэри ёрос, нош куинетӥ — Пичи Пурга ёрос. Кыкетӥ группаын вормисе потӥзы ӵошатсконъёслэн кузёоссы — Якшур-Бӧдья ёрос, соос бӧрсьы мынэ Шаркан ёрос, куинетӥ интыын — Вавож ёрос. Куинетӥ группаын куинь устоосыз луизы Юкаменск, Сьӧлта но Дэбес ёросъёс. Тодэ вайытом, спортъя Элькун тол гурт шудонъёс 22-тӥ-25-тӥ тулыспалэ ортчизы. Ӵошатсконъёсты сӥё-дано усьтон 23-тӥ тулыспалэ ортчиз. Отчы Удмуртиысь вань ёросъёсысь 900 пала спортсменъёс пыриськизы. Удмуртиын Якшур-Бӧдья ёросын Тол гурт шудонъёсты усьтон Тегъёс: Спорт Якшур-Бодья Эгра Удмуртия гуртшудонъёс  